作者:虞世南
標題:相和歌辭：門有車馬客行
內容:財雄重交結，戚裡擅豪華。曲臺臨上路，高門抵狹斜。赭汗千金馬，繡轂五香車。白鶴隨飛蓋，朱鷺入鳴笳。夏蓮開劍水，春桃髮露花。輕裙染迴雪，浮蟻泛流霞。高談辨飛兔，摛藻握靈蛇。逢恩借羽翼，失路委泥沙。曖曖風煙晚，路長歸騎遠。日斜青瑣第，塵飛金谷苑。危弦促柱奏巴渝，遺簪墮珥解羅襦。如何守直道，